CELEX: 32021R1925
Language: el
Date: 2021-11-05 00:00:00
Title: Κανονισμός (ΕΕ) 2021/1925 της Επιτροπής της 5ης Νοεμβρίου 2021 για την τροποποίηση ορισμένων παραρτημάτων του κανονισμού (ΕΕ) αριθ. 142/2011 όσον αφορά τις απαιτήσεις για τη διάθεση στην αγορά ορισμένων προϊόντων από έντομα και την προσαρμογή μεθόδου περιορισμού (Κείμενο που παρουσιάζει ενδιαφέρον για τον ΕΟΧ)

8.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 393/4
               
            
         ΚΑΝΟΝΙΣΜΟΣ (ΕΕ) 2021/1925 ΤΗΣ ΕΠΙΤΡΟΠΗΣ
         της 5ης Νοεμβρίου 2021
         για την τροποποίηση ορισμένων παραρτημάτων του κανονισμού (ΕΕ) αριθ. 142/2011 όσον αφορά τις απαιτήσεις για τη διάθεση στην αγορά ορισμένων προϊόντων από έντομα και την προσαρμογή μεθόδου περιορισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 15 παράγραφος 1 πρώτο εδάφιο στοιχεία β), η), θ) και ι), το άρθρο 21 παράγραφος 6 πρώτο εδάφιο στοιχείο δ), το άρθρο 27 πρώτο εδάφιο στοιχείο γ), το άρθρο 31 παράγραφος 2 και το άρθρο 32 παράγραφος 3 πρώτο εδάφιο στοιχείο α),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες για τη δημόσια υγεία και την υγεία των ζώων όσον αφορά τη διάθεση στην αγορά και την εξαγωγή παράγωγων προϊόντων.
                  
               
                     (2)
                  
                  
                     Η ταχεία ανάπτυξη του τομέα παραγωγής εντόμων έχει οδηγήσει σε σημαντική ποσότητα περιττωμάτων εντόμων, τα οποία, ελλείψει εναρμονισμένων ενωσιακών κανόνων, απορρίπτονται με διαφορετικό τρόπο σε κάθε κράτος μέλος. Για να διασφαλιστεί η αξιοποίηση των περιττωμάτων εντόμων ως λιπασμάτων, είναι αναγκαίο να θεσπιστούν ενωσιακοί κανόνες.
                  
               
                     (3)
                  
                  
                     Για τους σκοπούς του κανονισμού (ΕΕ) αριθ. 142/2011, ως «κόπρος εντόμων» θα πρέπει να οριστεί το μείγμα περιττωμάτων εντόμων με τμήματα νεκρών εντόμων και υποστρώματος σίτισης. Οι προνύμφες εντόμων, οι οποίες χρησιμοποιούνται συνήθως για την παραγωγή μεταποιημένης ζωικής πρωτεΐνης ή για κατανάλωση από τον άνθρωπο, ζουν στην κόπρο εντόμων. Στο παράρτημα I του κανονισμού (ΕΕ) αριθ. 142/2011 θα πρέπει να προστεθεί ορισμός του όρου «κόπρος εντόμων», ώστε να ευθυγραμμιστούν οι απαιτήσεις για την επεξεργασία και τη διάθεση στην αγορά της κόπρου εντόμων με τις απαιτήσεις για τη μεταποιημένη κόπρο. Συνεπώς, το παράρτημα I του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (4)
                  
                  
                     Η έγκαιρη συλλογή μεμονωμένων σφαγίων εκτρεφόμενων μη μηρυκαστικών δεν είναι πάντοτε οικονομικά εφικτή, ιδίως όσον αφορά τα σφάγια που συλλέγονται από μικρές γεωργικές εκμεταλλεύσεις. Ως εκ τούτου, το παράρτημα IX κεφάλαιο V του κανονισμού 142/2011 προβλέπει μεθόδους περιορισμού για τη διασφάλιση της ασφαλούς αποθήκευσης ορισμένων νεκρών εκτρεφόμενων μη μηρυκαστικών έως ότου συλλεχθούν. Η μέθοδος περιορισμού «Υδρόλυση με μετέπειτα απόρριψη» καλύπτει επί του παρόντος μόνο τα σφάγια των χοίρειων ειδών. Είναι σκόπιμο να επεκταθεί η εν λόγω μέθοδος περιορισμού ώστε να συμπεριληφθούν τα σφάγια πουλερικών και εκτρεφόμενων λαγομόρφων. Συνεπώς, το παράρτημα IX κεφάλαιο V τμήμα 2.B παράγραφος 2 του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (5)
                  
                  
                     Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης), και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, ο κανονισμός (ΕΚ) αριθ. 1069/2009 και οι πράξεις της Επιτροπής που βασίζονται σ’ αυτόν εφαρμόζονται ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία μετά τη λήξη της μεταβατικής περιόδου που προβλέπεται στη συμφωνία αποχώρησης.
                  
               
                     (6)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης έληξε στις 31 Δεκεμβρίου 2020, το παράρτημα IX κεφάλαιο V τμήμα 2.B παράγραφος 1 του κανονισμού (ΕΕ) αριθ. 142/2011 θα πρέπει να τροποποιηθεί ώστε η αναφορά στο Ηνωμένο Βασίλειο μεταξύ των κρατών μελών τα οποία επιτρέπεται να εφαρμόζουν τη μέθοδο περιορισμού να αντικατασταθεί με αναφορά στο Ηνωμένο Βασίλειο όσον αφορά τη Βόρεια Ιρλανδία. Επιπλέον, στο παράρτημα IX κεφάλαιο V τμήμα 2.A του κανονισμού (ΕΕ) αριθ. 142/2011 και στο παράρτημα XIV κεφάλαιο II τμήμα 11 πίνακας 3 του εν λόγω κανονισμού θα πρέπει να διαγραφούν οι αναφορές στο Ηνωμένο Βασίλειο.
                  
               
                     (7)
                  
                  
                     Στις 8 Οκτωβρίου 2015 η Ευρωπαϊκή Αρχή για την Ασφάλεια των Τροφίμων (EFSA) δημοσίευσε επιστημονική γνώμη σχετικά με τις μορφές κινδύνων που συνδέονται με την παραγωγή και την κατανάλωση εντόμων ως τροφίμων και ζωοτροφών (3). Μεταξύ πολλών ειδών εντόμων, η EFSA αξιολόγησε τους μεταξοσκώληκες ως πιθανή πηγή παραγωγής μεταποιημένης ζωικής πρωτεΐνης. Η σηροτροφία αποτελεί μακρά παράδοση σε ορισμένες περιοχές της Ένωσης. Δεδομένου ότι ο οικόσιτος μεταξοσκώληκας καταναλώνει μόνο φύλλα μουριάς (Morus alba και Morus nigra), δεν υπάρχει κίνδυνος επιμόλυνσης με ζωοτροφές ζωικής προέλευσης, οι οποίες δεν έχουν εγκριθεί για τη σίτιση εντόμων. Επομένως, θα πρέπει να εγκριθεί η μεταποίησή του σε μεταποιημένη ζωική πρωτεΐνη που προορίζεται για την παρασκευή ζωοτροφών για εκτρεφόμενα ζώα, μετά τη συγκομιδή του μεταξιού. Είναι σκόπιμο οι μεταξοσκώληκες (Bombyx mori) να προστεθούν στον κατάλογο των ειδών εντόμων που εγκρίνονται για την παραγωγή μεταποιημένων ζωικών πρωτεϊνών που προορίζονται για την παρασκευή ζωοτροφών για εκτρεφόμενα ζώα. Επομένως, το παράρτημα X του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (8)
                  
                  
                     Το παράρτημα XI του κανονισμού (ΕΕ) αριθ. 142/2011 καθορίζει τις απαιτήσεις για τη διάθεση της κόπρου στην αγορά. Μετά την εισαγωγή στο παράρτημα I του εν λόγω κανονισμού του ορισμού της «κόπρου εντόμων», οι απαιτήσεις για τη διάθεση στην αγορά μεταποιημένης κόπρου εντόμων θα πρέπει να διασφαλίζουν το ασφαλές εμπόριο της μεταποιημένης κόπρου εντόμων. Ως εκ τούτου, οι απαιτήσεις που θεσπίζονται στο εν λόγω παράρτημα θα πρέπει να καλύπτουν και την κόπρο εντόμων. Το παράρτημα XI του κανονισμού (ΕΕ) αριθ. 142/2011 θα πρέπει, συνεπώς, να τροποποιηθεί αναλόγως.
                  
               
                     (9)
                  
                  
                     Τα κράτη μέλη που εφαρμόζουν επί του παρόντος εθνικά μέτρα για τη μεταποίηση της κόπρου εντόμων θα πρέπει να ευθυγραμμίσουν τα εθνικά τους μέτρα με τη μέθοδο που θεσπίζεται στο παράρτημα XI του κανονισμού (ΕΕ) αριθ. 142/2011, όπως τροποποιείται με τον παρόντα κανονισμό. Ο παρών κανονισμός θα πρέπει να προβλέπει μεταβατική περίοδο 12 μηνών.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα I, IX, X, XI και XIV του κανονισμού (ΕΕ) αριθ. 142/2011 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Οι υπεύθυνοι επιχειρήσεων που έχουν εγκριθεί ή καταχωριστεί σε κράτος μέλος το οποίο εφαρμόζει εθνικά μέτρα για τη μεταποίηση της κόπρου εντόμων μπορούν να συνεχίσουν να εφαρμόζουν τα εν λόγω εθνικά μέτρα για τη διάθεση στην αγορά του οικείου κράτους μέλους έως τις 8 Νοεμβρίου 2022.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (3)  Scientific Opinion on a Risk profile related to production and consumption of insects as food and feed (Επιστημονική γνώμη σχετικά με τις μορφές κινδύνων που συνδέονται με την παραγωγή και την κατανάλωση εντόμων ως τροφίμων και ζωοτροφών), The EFSA Journal (2015)·13(10):4257.
      
      
         
            ΠΑΡΑΡΤΗΜΑ
            Τα παραρτήματα I, IX, X XI και XIV του κανονισμού (ΕΕ) αριθ. 142/2011 τροποποιούνται ως εξής:
            
                        1.
                     
                     
                        στο παράρτημα I προστίθεται το ακόλουθο σημείο 61:
                        
                                    «61.
                                 
                                 
                                    
                                       “κόπρος εντόμων”: μείγμα περιττωμάτων που προέρχονται από εκτρεφόμενα έντομα, το υπόστρωμα σίτισης, τμήματα εκτρεφόμενων εντόμων, νεκρά αυγά, και με περιεκτικότητα σε νεκρά εκτρεφόμενα έντομα όχι μεγαλύτερη από 5 % κατ’ όγκο και όχι μεγαλύτερη από 3 % κατά βάρος.»
                                 
                              
                  
                        2.
                     
                     
                        στο παράρτημα IX κεφάλαιο V, το τμήμα 2 τροποποιείται ως εξής:
                        
                                    α)
                                 
                                 
                                    Το στοιχείο Α.1 αντικαθίσταται από το ακόλουθο κείμενο:
                                    
                                                «1.
                                             
                                             
                                                Ενδιαφερόμενα κράτη μέλη (*1)
                                                
                                                Η διεργασία αερόβιας ωρίμασης και αποθήκευσης χοίρων που πέθαναν στην εκμετάλλευση και ορισμένου άλλου χοίρειου υλικού με επακόλουθη αποτέφρωση ή συναποτέφρωση μπορεί να χρησιμοποιηθεί στη Γαλλία, την Ιρλανδία, τη Λετονία, την Πορτογαλία και το Ηνωμένο Βασίλειο όσον αφορά τη Βόρεια Ιρλανδία.
                                                Μετά την αερόβια ωρίμαση και αποθήκευση του υλικού, η αρμόδια αρχή του ενδιαφερόμενου κράτους μέλους πρέπει να εξασφαλίζει ότι τα υλικά συλλέγονται και απορρίπτονται στο έδαφος του εν λόγω κράτους μέλους.
                                             
                                          
                                       (*1)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.»"
                        
                                 
                              
                                    β)
                                 
                                 
                                    τα στοιχεία Β.1 και Β.2 αντικαθίστανται από το ακόλουθο κείμενο:
                                    
                                                «1.
                                             
                                             
                                                Ενδιαφερόμενα κράτη μέλη (*2)
                                                
                                                Η διεργασία της υδρόλυσης με μετέπειτα απόρριψη μπορεί να χρησιμοποιείται στην Ιρλανδία, την Ισπανία, τη Λετονία, την Πορτογαλία και το Ηνωμένο Βασίλειο όσον αφορά τη Βόρεια Ιρλανδία.
                                                Μετά την υδρόλυση, η αρμόδια αρχή που χορηγεί την έγκριση πρέπει να εξασφαλίζει ότι τα υλικά συλλέγονται και απορρίπτονται στο ίδιο προαναφερόμενο κράτος μέλος.
                                             
                                          
                                                2.
                                             
                                             
                                                Αρχικά υλικά
                                                Για την εν λόγω διεργασία μπορούν να χρησιμοποιηθούν μόνο τα ακόλουθα υλικά του χοίρειου είδους, των ειδών πουλερικών ή των ειδών εκτρεφόμενων λαγομόρφων:
                                                
                                                            α)
                                                         
                                                         
                                                            υλικά της κατηγορίας 2 που αναφέρονται στο άρθρο 9 στοιχείο στ) σημεία i), ii) και iii) του κανονισμού (ΕΚ) αριθ. 1069/2009·
                                                         
                                                      
                                                            β)
                                                         
                                                         
                                                            υλικά της κατηγορίας 3 που αναφέρονται στο άρθρο 10 στοιχείο η) του ίδιου κανονισμού.
                                                         
                                                      Η παρούσα μέθοδος εφαρμόζεται μόνο για την απόρριψη των χοίρειων ειδών, των ειδών πουλερικών ή των ειδών εκτρεφόμενων λαγομόρφων που προέρχονται από την ίδια εκμετάλλευση, υπό τον όρο ότι η εν λόγω εκμετάλλευση δεν υπόκειται σε απαγόρευση λόγω υπόνοιας ή επιβεβαιωμένης εστίας σοβαρής μεταδοτικής νόσου που προσβάλλει τα χοίρεια είδη, τα είδη πουλερικών ή τα εκτρεφόμενα είδη λαγομόρφων και δεν έχουν θανατωθεί ζώα για σκοπούς ελέγχου νόσων.
                                             
                                          
                                       (*2)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.»"
                        
                                 
                              
                  
                        3.
                     
                     
                        στο παράρτημα X κεφάλαιο II τμήμα 1.A παράγραφος 2 προστίθεται το ακόλουθο σημείο iv):
                        
                                    «iv)
                                 
                                 
                                    μεταξοσκώληκας Bombyx mori.»·
                                 
                              
                  
                        4.
                     
                     
                        στο παράρτημα XI κεφάλαιο I, το τμήμα 2 τροποποιείται ως εξής:
                        
                                    α)
                                 
                                 
                                    ο τίτλος και η εισαγωγική παράγραφος αντικαθίστανται από το ακόλουθο κείμενο:
                                    «Τμήμα 2
                                    
                                    
                                       Γκουανό από νυχτερίδες, κόπρος εντόμων, μεταποιημένη κόπρος και παράγωγα προϊόντα από μεταποιημένη κόπρο
                                    
                                    Η διάθεση στην αγορά γκουανό από νυχτερίδες, μεταποιημένης κόπρου και παράγωγων προϊόντων από μεταποιημένη κόπρο υπόκειται στους όρους που καθορίζονται στα ακόλουθα στοιχεία α) έως ε). Επιπλέον, στην περίπτωση του γκουανό από νυχτερίδες, απαιτείται η συναίνεση του κράτους μέλους προορισμού όπως αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009:»·
                                 
                              
                                    β)
                                 
                                 
                                    προστίθεται το ακόλουθο στοιχείο στ):
                                    
                                                «στ)
                                             
                                             
                                                Η διάθεση στην αγορά κόπρου εντόμων υπόκειται στους όρους που καθορίζονται στα στοιχεία α), β), δ) και ε) του παρόντος τμήματος.»·
                                             
                                          
                              
                  
                        5.
                     
                     
                        στο παράρτημα XIV κεφάλαιο II τμήμα 11, ο πίνακας 3 αντικαθίσταται ως ακολούθως:
                        «Πίνακας 3
                        
                        
                           Εισαγωγή φωτογραφικής ζελατίνης
                        
                        
                                    Τρίτη χώρα καταγωγής
                                 
                                 
                                    Μονάδες καταγωγής
                                 
                                 
                                    Κράτος μέλος προορισμού
                                 
                                 
                                    Συνοριακός σταθμός ελέγχου πρώτης εισόδου στην Ένωση
                                 
                                 
                                    Εγκεκριμένα εργοστάσια φωτογραφικού υλικού
                                 
                              
                                    Ιαπωνία
                                 
                                 
                                    Nitta Gelatin Inc., 2-22 Futamata Yao-City, Osaka 581-0024 Japan
                                    Jellie Co. Ltd. 7-1, Wakabayashi 2-Chome, Wakabayashi-ku, Sendai-City, Miyagi, 982 Japan
                                    NIPPI Inc. Gelatine Division 1 Yumizawa-Cho Fujinomiya City Shizuoka 418-0073 Japan
                                 
                                 
                                    Κάτω Χώρες
                                 
                                 
                                    Rotterdam
                                 
                                 
                                    FujifilmEurope, Oudenstaart 1, 5047 TK Tilburg, The Netherlands
                                 
                              
                                    Nitta Gelatin Inc., 2-22 Futamata Yao-City, Osaka 581-0024 Japan
                                 
                                 
                                     
                                 
                                 
                                     
                                 
                                 
                                     
                                 
                              
                                    Τσεχική Δημοκρατία
                                 
                                 
                                    Hamburg
                                 
                                 
                                    FOMA Bohemia, spol. SRO Jana Krušinky 1604 501 04 Hradec Králové, Czechia
                                 
                              
                                    Ηνωμένες Πολιτείες
                                 
                                 
                                    Eastman Gelatine Corporation, 227 Washington Street, Peabody, MA, 01960 USA
                                    Gelita North America, 2445 Port Neal Industrial Road Sergeant Bluff, Iowa, 51054 USA
                                 
                                 
                                     
                                 
                                 
                                     
                                 
                                 
                                     
                                 
                              
                                    Τσεχική Δημοκρατία
                                 
                                 
                                    Hamburg
                                 
                                 
                                    FOMA Bohemia spol. SRO Jana Krušinky 1604 501 04 Hradec Králové, Czechia»
                                 
                              
                  
               (*1)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.»
            
               (*2)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.»”